Oldham (borough)
<s>Oldham je metropolitanski borough od 224,897 stanovnika na sjeverozapadu Engleske u Grofoviji Greater Manchester.</s>

<s>Geografske karakteristike</s>

<s>Oldham leži na sjeveroistočnoj periferiji Grofovije Greater Manchester, po zapadnim rubovima masiva Pennines, u blizini izvora rijeke Medlock.</s>

<s>Ime je dobio po porodici Oldham, koja je živjela u Dvorcu Werneth tokom srednjeg vijeka.</s>

<s>Historijski grad Oldham, koji je i administrativni centar i zapadni dio borougha leže na teritoriju historijske Grofovije Lancashire, a istočni dio među njima sela Uppermill, Saddleworth, Delph i Denshaw podpadao je pod Grofoviju Yorkshire.</s>

<s>Velik dio borougha još uvijek nije urbaniziran, pa je Oldham poznat po velikim površinama zelenila i parkovima prirode; Moston Brook Green Corridor, Leesbrook i Glodwick Lows.</s>

<s>Historija</s>

<s>Za rimskih vremena se u  naselju Castleshaw nalazio kastrum, podignut između 79. - 105., njegovi ostatci su 1979. proglašeni nacionalnim spomenikom.</s>

<s>Oldham je sve do 19. vijeka bio poljoprivredni kraj, čiji su se stanovnici pored tog bavili i tradicionalnom vunarskom proizvodnjom.</s><s>Tad se razvila tekstilna industrija sa predionicama i tkaonicama pamuka.</s>

<s>Od početka 21. vijeka, lokalna privreda se sve više okreće profitabilnijim djelatnostima - građevinarstvu i sektoru usluga (zdravstvo, informatika, financije).</s>

<s>Metropolitanski borough Oldham formiran je nakon administrativne reforme zemlje 1. aprila 1974. ujedinjenjem Borougha Oldham sa urbanim distriktima; Chadderton, Crompton, Failsworth, Lees i 
Royton koji su dotada administrativno podpadali pod Grofoviju Lancashire, uz urbani distrikt Saddleworth  iz Grofovije West Riding of Yorkshire.</s>

<s>Pobratimski gradovi</s>

<s>Landsberg am Lech, Njemačka
 Geesthacht, Njemačka
 Kranj, Slovenija</s>

<s>Izvori</s>

<s>Vanjske veze</s>

<s>Oldham Council</s>

<s>Administrativna podjela Engleske
Greater Manchester</s>

